b'\n_START_ARTICLE_\nJakob Michelsen\n_START_SECTION_\nUra\n_START_PARAGRAPH_\nMichelsen aloitti valmennusuransa vain 14-vuotiaana toimien TM T\xc3\xb8nderin poikajoukkueiden valmentajana. H\xc3\xa4n siirtyi vuonna 2001 Koldingin organisaatioon juniorivalmentajaksi ja edelleen IK Skovbakkeniin. H\xc3\xa4n valmensi vuosina 2007\xe2\x80\x932009 Skovbakkenin naisten joukkuetta. Michelsen jatkoi kuitenkin seuran palveluksessa valmentaen seuran miesten edustusjoukkuetta. H\xc3\xa4n nosti seuran Tanskan 2. divisioonaan kaudella 2009/10._NEWLINE_Tammikuussa 2011 Michelsen siirtyi Skovbakkenista Hobro IK:n per\xc3\xa4simeen. Michelsen valmensi Hobroa hyv\xc3\xa4ll\xc3\xa4 menestyksell\xc3\xa4, kunnes siirtyi vuonna 2012 maanmiehens\xc3\xa4 Kim Poulsenin rekrytoimana valmentamaan Tansanian juniorimaajoukkueitta. Maaliskuussa 2014 h\xc3\xa4n palasi kotimaahansa Skive IK:n p\xc3\xa4\xc3\xa4valmentajaksi. Michelsen teki Skivess\xc3\xa4 loistavaa ty\xc3\xb6t\xc3\xa4 ja nosti seuran 1. divisioonaan. Skive pelasi h\xc3\xa4nen alaisuudessaan enn\xc3\xa4tykselliset 18 per\xc3\xa4tt\xc3\xa4ist\xc3\xa4 voitokasta ottelua. _NEWLINE_Kes\xc3\xa4ll\xc3\xa4 2015 Michelsen siirtyi Skivest\xc3\xa4 S\xc3\xb8nderjyskEn p\xc3\xa4\xc3\xa4valmentajaksi. H\xc3\xa4n johdatti seuran historiallisesti Tanskan Superliigassa toiseksi. Sijoitus on seuran historian paras saavutus. H\xc3\xa4net palkittiin Tanskan vuoden parhaana valmentajana 2015. Michelsenin loistava ty\xc3\xb6 eri seurojen p\xc3\xa4\xc3\xa4valmentajana on nostanut h\xc3\xa4net my\xc3\xb6s kansainv\xc3\xa4liseen maineeseen ja h\xc3\xa4n on saanut lempinimen "mini-Mourinho" taktisten n\xc3\xa4kemystens\xc3\xa4 vuoksi._NEWLINE_Marraskuun lopussa 2016 Michelsen allekirjoitti yll\xc3\xa4tt\xc3\xa4en kolmivuotisen sopimuksen Allsvenskan-seura Hammarby IF:n kanssa. H\xc3\xa4n aloitti seuran p\xc3\xa4\xc3\xa4valmentajana tammikuussa 2017. Michelsen luotsasi Hammarbyn Allsvenskanissa edellisen kauden tavoin yhdeks\xc3\xa4nneksi. Tammikuussa 2018 Hammarby kertoi purkaneensa tanskalaisen sopimuksen._NEWLINE_Kes\xc3\xa4kuussa 2018 Michelsen palasi Tanskan Superliigan OB:n p\xc3\xa4\xc3\xa4valmentajaksi.'